23/11/2021 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
Modificación das bases reguladoras do programa de subvencións dirixidas a concellos para a realización de festivais de arte pública urbana na modalidade de pintura mural durante o ano 2021, publicadas no BOP núm.210, do 4 de novembro

SERVIZO DE PROMOCIÓN ECONÓMICA, TURISMO E EMPREGO. SECCIÓN DE PROMOCIÓN E DESENVOLVEMENTO TURÍSTICO Por Resolución de Presidencia n.º 45.437/2021, de data 22 de novembro, apróbase a modificación das bases reguladoras da convocatoria do programa de subvencións dirixidas a concellos para a realización de festivais de arte pública urbana na modalidade de pintura mural durante o ano 2021, que foran publicadas mediante anuncio 2021/7782 no BOP n.º 210, do 4 de novembro de 2021, e que se transcriben de seguido: BASES REGULADORAS DA CONVOCATORIA DO PROGRAMA DE SUBVENCIÓNS DIRIXIDO A CONCELLOS PARA A REALIZACIÓN DE FESTIVAIS DE ARTE PÚBLICA URBANA NA MODALIDADE DE PINTURA MURAL DURANTE O ANO 2021 Datos da convocatoria: Base 1.–Liñas xerais. Desde mediados dos anos 90 o termo “street art” utilízase para describir o traballo que realizan na rúa un conxunto de artistas que desenvolveron un modo de expresión gráfica mediante o uso de diversas técnicas, que se afasta do clásico graffiti. Moitas cidades comezaron a gañarse o seu lugar xunto aos grandes escaparates do “street art” (Londres, Nova York, Berlín…) non só pola calidade e cantidade das intervencións nas rúas, senón porque moitas administracións o viron como un recurso turístico atractivo, unha alternativa para dar a coñecer un destino desde outra óptica, alcanzando un determinado tipo de cliente ao cal aínda non puideran acceder, ou ofrecendo outra alternativa á súa xa consolidada clientela turística. As cidades repensan os seus modelos turísticos e adáptanos ás novas expresións artísticas con impacto en sectores importantes da sociedade. Así, deseñan Street Art Walking Tours, Tours de Arte na Rúa, Safaris Urbanos… e todo tipo de termos para denominar ao que dende hai tempo se converteu nunha nova forma de facer turismo. Que non estamos a falar dun fenómeno illado demóstrao que a propia Feira Internacional de Turismo de España, FITUR, conta con múltiples expositores de administracións públicas que inclúen a arte urbana como un produto turístico diferenciado e de primeira orde na súas imaxes promocionais. Málaga, Salamanca, Zaragoza, Barcelona, Puerto de la Cruz, mais tamén estados como Portugal, Arxentina, México, Irlanda ou o Reino Unido, son emisores onde a arte urbana é un produto de primeira orde no escaparate feiral. Este tipo de turismo axuda a coñecer as cidades e as vilas dende o presente cultural, interactuando moitas veces cos propios artistas e podendo así entender as mensaxes e as orixes das súas obras. No estado español son moitas as cidades que apostaron decididamente pola arte urbana, fomentando esta disciplina con iniciativas turísticas e culturais. Galiza, e nomeadamente a provincia da Coruña non son alleas a esta corrente e algunhas das propostas xa están dando froito na receptividade por parte do público visitante, especializado ou curioso. Así, como programas estábeis, con implantación e con un evidente interese por parte do público, na provincia da Coruña destacan “Desordes Creativas” (Ordes), “Derrubando Muros con Pintura” e “Rexenera Fest” (Carballo), As Pontes en Pezas (As Pontes de García Rodríguez), Cromático Mural Fest (Cambre), Contemporánea Fest (Compostela) ou “Meninas de Canido” (Ferrol). De aí que a Deputación da Coruña, no marco das súas competencias, destine unha liña de financiamento para esta actividade de dinamización de produto e destino turístico. Polo que se refire ao tipo de tramitación, as subvencións desta convocatoria tramitaranse de xeito telemático, a través da plataforma de subvencións da Deputación (Subtel). A tramitación telemática aplicaráselle a todas as fases do procedemento (solicitude, concesión e xustificación) e incluiranse en cada unha delas as notificacións e as comunicacións, os requirimentos de información e documentación e máis os envíos de documentación que fosen necesarios para tramitar os expedientes. Conforme co disposto no artigo 40 da Lei 39/2015, do 1 de outubro, de procedemento administrativo común das administracións públicas, notificaránselle aos interesados as resolucións e actos administrativos que lles afecten aos seus dereitos e intereses. A resolución da solicitude de subvención, por tratarse dun acto integrante dun procedemento de concorrencia competitiva e, de conformidade co establecido nos artigos 42, 45 e 46 da indicada Lei 39/2015, notificarase mediante publicación no Boletín Oficial da Provincia e producirá os mesmos efectos que a notificación individualizada. Esta publicación tamén se realizará na páxina web da Deputación, á cal se remitirá o texto publicado no Boletín Oficial da Provincia, sen prexuízo do cumprimento da normativa vixente en materia de notificacións administrativas. Base 2.–Réxime xurídico. O marco normativo polo que se rexerán as subvencións concedidas pola Deputación da Coruña, está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais e regulamentarias, conteñan prescricións relativas ás subvencións ou sexan susceptibles de produciren efectos no devandito ámbito:  Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento  Lei 7/1985, do 2 de abril, reguladora das bases de réxime local.  Lei 5/1997, do 22 de xullo, de administración local de Galicia.  Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais.  Lei 27/2013, do 27 de decembro, de racionalización e sustentabilidade da administración local.  Lei 39/2015, do 1 de outubro, do procedemento administrativo común das administracións públicas.  Lei 40/2015, do 1 de outubro, de réxime xurídico do sector público.  Lei 15/2014, do 16 de setembro, de racionalización do sector público e outras medidas de reforma administrativa.  Lei 3/2018, do 5 de decembro, de protección de datos persoais e garantías dos dereitos dixitais.  Lei 11/2007, do 22 de xuño, de acceso electrónico dos cidadáns aos servizos públicos.  Lei 59/2003, do 19 de decembro, de sinatura electrónica.  Lei 9/2007, do 13 de xuño, de subvencións de Galicia e o Decreto 11/2009, do 8 de xaneiro, polo que se aproba o seu regulamento.  Lei galega 12/2011, do 26 de decembro, de medidas fiscais e administrativas.  Regulamento orgánico e bases de execución do orzamento de 2021, da Deputación da Coruña.  Ordenanza xeral de subvencións e transferencias da Deputación da Coruña, do 10 de agosto de 2021 (BOP núm.150)  Ordenanza xeral de administración electrónica da Deputación da Coruña.  Ordenanza provincial reguladora do control financeiro de subvencións e dos procedementos de reintegro e sancionadores derivados, publicada no BOP núm.116 do 22/06/2015.  Lei 7/2011, do 27 de outubro, de turismo de Galicia e normativa de desenvolvemento. Base 3.–Obxecto específico da convocatoria. O obxecto desta convocatoria é establecer as normas para a solicitude, a concesión, a xustificación e o pagamento das subvencións deste programa, en réxime competitivo, que conceda a Deputación da Coruña, ao amparo do establecido na Lei 38/2003, do 17 de novembro, xeral de subvencións (LXS) e o seu regulamento de desenvolvemento, aprobado polo Real decreto 887/2006, do 21 de xullo. As axudas obxecto da presente convocatoria refírense ás actividades para o desenvolvemento de programas ou festivais de arte urbana na súa modalidade de pintura mural que se desenvolvan en calquera dos concellos da provincia da Coruña durante o ano 2021, e que acheguen un mínimo de 3 obras exteriores orixinais en grande formato (mínimo 16 metros cadrados) na edición do presente ano. Enténdense por festivais de arte urbana na súa modalidade de pintura mural, e serán obxecto de axuda, aqueles eventos con identificación e marca propia e recoñecible, programación diversa que aglutine diferentes propostas artísticas, organizado periodicamente, con data de celebración consolidada e orientada á consecución de públicos amplos ao redor dunha proposta de contidos coherente e definida. Serán obxecto de axuda os seguintes conceptos: – Honorarios dos artistas participantes. – Gastos en materiais e infraestruturas necesarias para a execución das obras de arte (guindastres, elevadores, estadas, arneses, pinturas, rodetes, paletinas, compresores, cintas de carroceiros, ou calquera outro análogo que se use neste tipo de traballos artísticos). – Gastos de xestión (dirección, produción e comunicación). – Edición e impresión de materiais gráficos, aplicación de TIC, gastos en publicidade e comunicación e gravación de audiovisuais. CONTA DESCRICIÓN DA CONTA (*) 602 Outros aprovisionamentos.621 Arrendamentos e canons (arrendamentos de maquinaria, vehículos, locais ou instalacións, dereitos de autoría). 623 Servizos de profesionais independentes (contratacións externas). 627 Publicidade e propaganda. (*) Resolución do 26/03/2013, do Plan de contabilidade de pequenas e medianas entidades sen fins lucrativos. Base 4.–Exclusións. Non serán obxecto de subvención: 4.1. Os concellos que contaran con subvención por parte da Deputación da Coruña para o mesmo programa ou festival durante o presente ano 2021.4.2. Os gastos que non se correspondan co obxecto específico da convocatoria. Base 5.–Solicitantes. Poderán ser beneficiarios desta convocatoria os concellos da provincia da Coruña que desenvolvan proxectos de arte urbana na súa modalidade de pintura mural, cun mínimo de dúas edicións consecutivas de antigüidade. Non se poderá presentar máis dun festival por concello. Os programas ou festivais deberán estar aprobados debidamente por parte do órgano correspondente. A unidade xestora é o órgano competente para resolver. Base 6.–Obrigas das entidades solicitantes.6.1.–Pertenceren á administración local da provincia da Coruña.6.2.–Tendo en conta que a tramitación será telemática, as entidades deberán dispoñer de: – Enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán a ese enderezo. Excepcionalmente, no caso de modificar ese enderezo, de forma xustificada, deberán de notificalo á Deputación. – Certificado dixital a alcaldía ou concellería en que delegue, máis a persoa que ocupe a secretaría.6.3.–Estaren ao corrente das súas obrigas coa Facenda Pública, coa Deputación e coa Tesourería da Seguridade Social.6.4.–Teren presentada a última conta xeral que legalmente sexa esixible perante os órganos de control externo que correspondan.6.5.–Someterse, na súa condición de quen subscribe a conta, aos procedementos de control que poidan realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderase esixir responsabilidade administrativa, consonte co disposto na Lei 38/2003, xeral de subvencións, e, no seu caso, responsabilidade penal, de conformidade co Código Penal. Obrigas das entidades beneficiarias 6.6.–A comunicación, información e publicidade (impresa, informática ou audiovisual) derivada da realización destas actuacións deberá levar, en lugar visible, a imaxe corporativa da Deputación. Para estes efectos, deberán incluír o logo da Deputación da Coruña, de conformidade co seu manual de identidade corporativa. Os custes desta publicidade correrán a cargo da entidade beneficiaria da subvención.6.7.–Comunicarlle á Presidencia da Deputación da Coruña e á sección de Turismo, con carácter previo, a presentación das actividades subvencionadas e campañas de promoción relacionadas.6.8.–Someterse, na súa condición de quen subscribe a conta, aos procedementos de control que poidan realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderáselles esixir responsabilidade administrativa, consonte co disposto na Lei 38/2003, xeral de subvencións, e, no seu caso, responsabilidade penal, de conformidade co Código Penal.6.9.–No caso de que para a realización das actividades subvencionadas a entidade beneficiaria subcontrate con terceiros a execución total ou parcial destas, deberá previamente solicitar autorización.6.10.–O concello debe ter as licenzas, autorizacións e procedementos de aprobación preceptivos para a xestión das obras vinculadas á presente convocatoria.6.11.–Para acadar a condición de beneficiario o festival deberá ser paritario no xénero dos artistas convidados, non podendo ser inferior da porcentaxe 70-30 en ambos xéneros. Todas estas accións deberán axustarse á ordenación urbanística e á normativa sectorial vixente. Base 7.–Solicitude. As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTEL). A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros.7.1. Prazo de presentación de solicitudes. O prazo de presentación de solicitudes determinarase no anuncio de publicación da convocatoria do presente programa no BOP, a través do Sistema Nacional de Publicación de Subvencións.7.2. Documentación. A documentación da solicitude deberá vir asinada do seguinte xeito:  No caso de certificacións, pola secretaría co visto e prace da alcaldía/presidencia ou concelleira/o en quen delegue.  No caso de declaracións, compromisos e outra documentación, pola alcaldía/presidencia ou persoa en quen delegue. A documentación que se ha presentar é a seguinte: 7.2.1.–Documento acreditativo da delegación da alcaldía/presidencia, no seu caso, no que se especifique o alcance da devandita delegación (presentación telemática das solicitudes de subvencións, sinatura electrónica de todos os documentos necesarios para a súa tramitación, incluíndo as certificacións). 7.2.2.–Memoria explicativa do proxecto que debe conter:  Breve descrición da actividade realizada, para os efectos de comprobar que é subvencionable nesta convocatoria.  Plano de localización das áreas de actuación.  Cronograma de realización da actividade durante o ano 2021.  Resumo do festival, incluíndo:  Fotos detalladas de cada obra.  Impacto das actividades relacionadas e descrición destas.  Número de persoas beneficiarias directa ou indirectamente.  Declaración de ter a acreditación da titularidade da propiedade ou dereito real que posúa sobre o ben inmoble ou, no seu caso, declaración de ter a autorización do propietario.  Compromiso de solicitar a licenza ou autorizacións preceptivas.7.2.3.–Certificación expedida pola Secretaría do concello na que se acredite que hai un informe técnico no que constan os datos subministrados na solicitude para os efectos de baremación.7.2.4.–Certificación acreditativa do acordo de solicitude adoptado polo órgano municipal competente.7.2.5.–Autorización para que a Deputación poida obter, en calquera momento da tramitación do expediente, as certificacións das administracións tributarias correspondentes e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social.7.2.6.–Documento acreditativo de aprobación da última conta xeral que legalmente sexa esixible e da súa presentación ante os organismos de control externo que correspondan.7.2.7.–Certificación de dispoñibilidade dos terreos sobre os que se vai actuar.7.2.8.–Calquera outra documentación, compromisos ou manifestacións que sexa precisa para a valoración da solicitude. No caso de que a unidade xestora detecte calquera deficiencia referida a súa solicitude ou documentación achegada, realizará requirimento á entidade solicitante, para que a emende a través da plataforma SUBTEL, dispoñendo dun prazo de 10 días naturais para aceptar a notificación e 10 días hábiles desde a aceptación para a corrección das deficiencias requiridas. No caso de que a entidade solicitante non emende neste prazo, teráselle por desistido da súa solicitude. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar a integridade ou seguridade do sistema, omitan documentos esixidos, non cubran nos cuestionarios telemáticos os campos requiridos como obrigatorios ou cando conteñan incongruencias ou emisións que impidan o seu tratamento. Base 8.–Resolución. O prazo máximo para resolver e notificar a resolución do procedemento non poderá exceder os 9 meses, segundo o artigo 23.4 da Lei 9/2007, do 13 de xuño, de subvencións de Galicia.8.1. Valoración das solicitudes. Criterios de baremación da convocatoria: Para os efectos de documentar a orixe dos/as artistas participantes, terase como referencia a nacionalidade que figure no DNI ou pasaporte correspondente a cada un/ha deles. Unha vez comprobada a adecuación das solicitudes ao obxecto da convocatoria e realizada a valoración, elaborarase unha listaxe por orde de puntuación, de onde se extraerá a proposta de adxudicación. As contías dos festivais seleccionados por cumprir cos requisitos da convocatoria, repartiranse proporcionalmente en base á puntuación obtida por cada un deles, fixándose a puntuación máxima en 50 puntos, segundo os criterios de baremación establecidos anteriormente. Para obter a condición de beneficiario a entidade debe acadar un mínimo de 25 puntos.8.2. Concesión. A concesión das subvencións realizarase mediante un réxime de concorrencia competitiva e será aprobada por resolución de Presidencia. A unidade encargada da tramitación administrativa do expediente, á vista da documentación que consta neste e logo da valoración das solicitudes de conformidade cos criterios de valoración establecidos nestas bases, formulará un informe proposta de resolución de concesión definitiva, debidamente motivado, que deberá expresar o solicitante ou a relación de solicitantes que cumpran os requisitos da convocatoria para os que propón a concesión da subvención e a súa contía, así como as solicitudes desestimadas, as desistidas e as non admitidas a trámite. Este informe proposta será remitido ao Servizo de Intervención para a súa fiscalización. A Presidencia da Deputación ditará resolución de concesión definitiva, que deberá notificarse ás entidades interesadas na forma establecida na convocatoria. No caso de non formular desistencia expresa, a subvención considerarase aceptada tacitamente. As subvencións outorgadas nesta convocatoria son compatibles con calquera outra subvención provincial para a mesma entidade beneficiaria, e para o mesmo período, sempre e cando non sexan para financiar o mesmo obxecto. A comisión avaliadora poderá establecer un mínimo de puntos necesarios para a concesión das subvencións.8.3. Reformulación de solicitudes. Cando o importe da subvención concedida sexa inferior ao importe solicitado entenderase automaticamente reformulada a solicitude de subvención. Non entanto, esta deberá ser reformulada cando a entidade beneficiaria considere que non pode cumprir a totalidade da actividade subvencionada. A solicitude de reformulación deberá achegar a memoria adaptada co novo orzamento. Na resolución de concesión definitiva aprobarase, de proceder, a reformulación e manteranse as condicións de concesión da subvención, minorándose, no seu caso, o importe que corresponda. Calquera cambio que se aprobe reflectirase no apartado de datos económicos do expediente da solicitude.8.4. Cambios de obxecto. O simple cambio dalgún dos conceptos de gasto non se considerará cambio de obxecto, tampouco o cambio de lugar onde se faga a actividade, pero haberá que comunicarlle telematicamente á Deputación esa circunstancia antes de que se produza. Base 9.–Xustificación e pagamento.9.1. Prazo de xustificación. O prazo para a xustificación das subvencións rematará o día 29 de abril de 2022, ás 14:00 horas.9.2. Consideracións xerais. As subvencións aboaranse despois da xustificación dos gastos, que deberán axustarse aos conceptos aprobados na concesión definitiva e que figurarán en cada expediente de solicitude. O aboamento da subvención materializarase mediante ingreso na conta sinalada pola entidade.9.2.1.–O coeficiente de financiamento defínese como o cociente entre o importe da subvención solicitada e o importe do orzamento de gastos presentados pola entidade. A cantidade para xustificar será o importe da subvención concedida dividido entre o coeficiente de financiamento que se fixe nas bases específicas da convocatoria. No caso de ter outras subvencións ou ingresos propios para o mesmo obxecto que, en concorrencia coa subvención da Deputación da Coruña, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. O gasto xustificado documentalmente deberá acadar, polo menos, o importe do orzamento subvencionado para xustificar.9.2.2.–O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade desenvolvida pola entidade beneficiaria.9.2.3.–Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.9.3. Documentación xustificativa. A documentación xustificativa deberá vir asinada do seguinte xeito:  No caso de certificacións, pola secretaría co visto e prace da presidencia da entidade ou persoa en quen delegue.  No caso das declaracións e outra documentación, pola presidencia da entidade ou persoa en quen delegue. A documentación que se ha presentar é a seguinte: 9.3.1.–Memoria xustificativa das actividades realizadas.9.3.2.–Certificación expedida pola secretaría da entidade local, e relación clasificada de pagos realizados agrupados segundo os conceptos que figuraban no orzamento da solicitude. Unicamente se admitirán xustificantes correspondentes a actividades realizadas entre o 1 de xaneiro e o 31 de decembro de 2021. Os xustificantes de gasto terán que estar expedidos nos períodos sinalados. Non obstante, naqueles casos nos que as actividades fosen realizadas no final do período da convocatoria de subvencións, poderían admitirse os xustificantes (factura ou documento equivalente) que fosen expedidos ata o día 16 do mes de xaneiro de 2022. No caso de programas ou proxectos subvencionados en anos sucesivos, presentarase declaración de que os xustificantes que se achegan son distintos dos xa presentados en exercicios anteriores.9.3.3.–Declaración do cumprimento da obriga de facer constar a colaboración da Deputación da Coruña en toda a información (impresa, informática ou audiovisual) que fixera das actividades subvencionadas.9.3.4.–Relación detallada de todos os ingresos de natureza pública ou privada obtidos para o mesmo obxecto, das subvencións doutras administracións públicas ou entidades privadas, con indicación do seu importe e procedencia, así como dos ingresos propios afectados á actividade subvencionada, ou, pola contra, declaración de non ter outros ingresos públicos ou privados para o mesmo obxecto, asinada por dúas persoas responsables do concello. No caso de concorrencia de subvencións públicas que estean xustificadas, poderá achegarse certificación da administración que a concedeu, na que se detallen os conceptos subvencionados e os importes xustificados e período ao que se refiren os gastos.9.3.5.–Declaración de non ter pendente de xustificación ningunha cantidade anticipada da Deputación na que xa rematara o prazo para a presentación dos xustificantes.9.3.6.–Declaración de ter aprobada a última conta anual que legalmente sexa esixible e presentada ante os órganos de control externo que correspondan.9.3.7.–Cando a xustificación se presente fóra de prazo, a entidade aceptará a sanción que lle corresponde segundo se recolle nas bases da convocatoria, así como a compensación do importe da sanción no pago da subvención. Para o cobramento da subvención, as entidades deberán presentar a documentación que se estableza nestas bases.9.4. Tramitación da xustificación. Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada na base anterior. Á vista da documentación xustificativa presentada e logo dos informes previos da unidade xestora despois da súa fiscalización, o órgano competente valorará o cumprimento das actividades subvencionadas e, se a documentación é correcta, procederase ao pagamento da subvención. Para a valoración do cumprimento da finalidade básica da subvención terase en conta o seguinte: 1. No caso de que se xustifique gasto polo 100 % do orzamento subvencionado para xustificar, aboarase a totalidade da subvención.2. No caso de que se xustifique gasto inferior ao 100 %, e máis do 50 % do orzamento subvencionado para xustificar, aboarase a parte proporcional da subvención.3. No caso de que se xustifique gasto inferior ao 50 % do orzamento subvencionado para xustificar, non se considerará cumprida a finalidade básica da subvención, polo que non se aboará cantidade ningunha. No caso de que a documentación xustificativa fose incorrecta ou insuficiente, darase un prazo de 10 días para a súa emenda. Pasado o dito prazo sen que a entidade interesada atenda o requirimento, entenderase que desiste da súa petición, polo que se ditará resolución de perda do dereito á percepción da subvención, que lle deberá ser notificada á entidade beneficiaria. A Deputación da Coruña poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención.9.5. Procedemento de reintegro de subvencións. No caso de incumprimento do obxecto, condicións ou finalidade das subvencións, ou ausencia de xustificación destas nos termos contemplados nestas bases, ou cando se acrediten estas circunstancias ou se poña de manifesto o incumprimento das obrigas do beneficiario durante o proceso de control financeiro posterior ao pagamento, a Deputación provincial esixiralles ás persoas físicas ou xurídicas beneficiarias, o reintegro das cantidades correspondentes xunto cos xuros de mora correspondentes, de acordo co procedemento establecido. No caso de que non efectuase o ingreso do importe que se ha reintegrar no prazo establecido para o efecto, autorízase expresamente á Deputación para que poida efectuar a compensación con calquera débito a favor do beneficiario da subvención, a través das entregas a conta da recadación (no caso de concellos usuarios do servizo) ou de calquera outra subvención que se encontre no trámite de pagamento (para os non usuarios). Base 10.–Incumprimentos e sancións. O procedemento sancionador está recollido na Ordenanza xeral de subvencións e transferencias publicada no BOP núm.150, do 10 de agosto de 2021. Disposición adicional primeira Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude (https://www.dacoruna. gal/documentacion/impresos-oficiais). Disposición adicional segunda A aprobación destas bases queda sometida á condición suspensiva da entrada en vigor do orzamento xeral da Deputación da Coruña do correspondente exercicio no que se conteñan os créditos adecuados e suficientes para atender as solicitudes que ao amparo destas se presenten. Consonte co anterior, non se poderá realizar ningún acto que supoña directa ou indirectamente compromiso provincial de transcendencia orzamentaria en tanto non se cumpra a condición suspensiva citada no apartado anterior. En ningún caso a presente convocatoria xerará dereito a favor das entidades solicitantes mentres non se dean as condicións orzamentarias, procedementais e xurídicas de aplicación. Disposición adicional terceira A participación na convocatoria supón a aceptación destas bases reguladoras. Tanto as solicitudes como o resto da tramitación da presente convocatoria realizarase por vía telemática, a través da plataforma SUBTEL, accesible dende a sede electrónica da Deputación Provincial da Coruña https://sede.dacoruna. gal/. A Coruña, 22 de novembro de 2021. O presidente A secretaria Valentín González Formoso Amparo Taboada Gil